Diari Oficial de la Generalitat Valenciana


Sumari del DOGV 4307, del 05-08-2002 (2002/7807)

Informació pública de la sol·licitud d'autorització administrativa, declaració d'impacte ambiental i declaració d'utilitat pública del projecte d'instal·lacions Xarxa de Gasoductes de Transport a Sagunt, al terme municipal de Sagunt.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4307

Data del DOGV
:   05-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7807


Organisme emissor
:   delegació de Govern A la Comunitat Valenciana

Tipus de document
:   Anunci

Informació pública de la sol·licitud d'autorització administrativa, declaració d'impacte ambiental i declaració d'utilitat pública del projecte d'instal·lacions Xarxa de Gasoductes de Transport a Sagunt, al terme municipal de Sagunt. [2002/Q7807]
  
D'acord amb el que es disposa en la Llei 34/1998, de 7 d'octubre, del Sector d'Hidrocarburs; en els articles 17 de la Llei d'Expropiació Forçosa i a l'efecte de l'article 52 d'esta; en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en l'article 15 del Reial Decret 1.131/1998, de 30 de setembre, pel qual s'aprova el Reglament per a l'Execució del Reial Decret Legislatiu 1.302/1986, de 28 de juny, d'avaluació d'impacte ambiental, se sotmet a informació pública el projecte, l'addenda I i l'estudi d'impacte ambiental per a la sol·licitud d'autorització administrativa, declaració d'impacte ambiental i declaració d'utilitat de la següent instal·lació:
  
Peticionari: Unión Fenosa Gas, SA, amb domicili a Madrid, avinguda de San Luis, número 77, 28818 Madrid.
  
Objecte de la petició: autorització administrativa, declaració d'impacte ambiental i reconeixement de la utilitat pública del projecte d'instal·lacions Xarxa de Gasoductes de Transport a Sagunt al terme municipal de Sagunt, València.
  
Descripció de les instal·lacions: la Xarxa de Gasoductes de Transport a Sagunt està formada per dos ramals denominats, respectivament, ramal 1 i ramal 2, tindrà el seu origen a la trampa de rascadors i vàlvula de seccionament, respectivament, que s'instal·laran dins de la Planta de Regasificació de Sagunt, que s'ubicarà als terrenys situats dins de la futura ampliació del port de Sagunt, i finalitzarà en la connexió amb la posició 15.11 del gasoducte Barcelona-Bilbao-València, propietat d'Enagas, el ramal 1, i en el Cicle Combinat de Sagunt, el ramal 2.
  
Canonada:
  
Ramal 1: acer, qualitat tipus API 5L-X70, amb diàmetre de 30 polsades.
  
Longitud: 6.922 m.
  
Ramal 2: acer, qualitat tipus API 5L-X60, amb diàmetre de 16 polsades.
  
Longitud: 1.275 m.
  
Pressupost: 4.100.864,20 euros
  
El projecte inclou plànols parcel·laris i la relació concreta e individualitzada de béns i drets afectats.
  
Afecció a finques particulars derivada de la construcció del projecte i les seues instal·lacions auxiliars:
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de quatre metres, dos a cada costat de l'eix, al llarg del gasoducte, per on discorrerà soterrada la canonada i els cables de telecomunicació i telecomandament que es requerisquen per a la conducció del gas, i que estarà subjecta a les següents limitacions:
  
1. Prohibició d'efectuar treballs d'arada o similars a una profunditat superior a cinquanta (50) centímetres, així com de plantar arbres o arbusts a una distància inferior a dos (2) metres a comptar des de l'eix de la canonada.
  
2. Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a deu (10) metres de l'eix del traçat, a un costat i a l'altre d'este eix. Esta distància es podrà reduir sempre que se sol·licite expressament i es compliquen les condicions que, en cada cas, fixe l'òrgan competent de l'administració.
  
3. Lliure accés del personal i dels equips necessaris per a poder mantindre, reparar o renovar les instal·lacions, amb el pagament, si escau, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que calguen per a l'execució o funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plànols parcel·laris d'expropiació. En esta zona es farà desaparéixer, temporalment, tot obstacle i es realitzaran les obres que calguen per a l'estesa i instal·lació de la canalització i dels elements annexos, i es faran els treballs o operacions necessàries a estos fins.
  
Cosa que es fa pública perquè se'n prenga coneixement, i especialment els propietaris de terrenys i els altres titulars afectats per este projecte, la relació dels quals s'inserix al final d'este anunci, perquè l'expedient es puga examinar en esta Subdelegació del Govern, situada al carrer de Joaquín Ballester, 39, 46419 València, així com els plànols parcel·laris a l'Ajuntament de Sagunt, i, si escau, presentar en exemplar per triplicat, en qualsevol registre dels establits en l'article 38.4 de la Llei 30/1992, les al·legacions que estimen oportunes en el termini de 30 dies hàbils a partir del següent al de la publicació del present anunci.